钦定古今图书集成/明伦汇编/家范典/第094卷 > 春秋四传 > 《敬嬴薨》
## 钦定古今图书集成/明伦汇编/家范典/第094卷 > 春秋四传 > 《敬嬴薨》

《春秋》：宣公八年：“戊子，夫人嬴氏薨。”

《胡传》：“敬嬴，文公妾也。何以称夫人？自成风闻季友之
繇，事友而属其子，及僖公得国，立以为夫人，于是乎
嫡妾乱矣。《春秋》于风氏凡始卒四贬之，则禘于太庙，
秦人归襚、荣叔含赗、召伯会葬，去其姓氏，不称夫人，
王再书而无天是也。敬嬴又嬖私事襄仲而属宣公，
不待致于太庙，援例以立，则从同，同而无贬矣。其意”
若曰：“以义起礼”为可继。苟出于私情而非义，后虽欲
正可。若何？

〈大全〉啖氏曰：成风之后，妾母皆僭用夫人礼，故亦书薨以著其罪。《家氏》曰：“哀姜淫乱，与庆父同弑二君，齐桓讨而弑之，僖于是尊其母成风为夫人，以配其父，此僭也。然非哀姜不终，则僖亦未敢遽如此。今敬嬴之事则异于是。嬴以嬖妾私事，襄仲，弑子赤，立宣公，逐嫡母归齐，而己僭夫人之位。出姜无罪，为贼臣悖妾所”逐，不得与哀姜同例。嬴与其子弑君逐母，僭号夫人，亦不得与成风偶。使遇齐桓，则敬嬴、襄仲皆当比而诛戮，王室不竞，中国无伯，得以肆行无忌。孰知天道祸盈，至是八年，遂使齐死于路。后八日，嬴陨于鲁，与哀姜、庆父先后即诛，其事相类，但有天讨人刑之异耳。汪氏曰：“《春秋》既书‘夫人姜氏薨于夷’”，又书“夫人风氏薨”，则知哀姜为庄公夫人，而成风乃妾也。既书“夫人姜氏归于齐”，又书“夫人风氏薨”，则知出姜为文公夫人，而敬嬴乃妾也。直书于策，读者比事以考之，虽微传而嫡妾之分明矣。